ນັກໂທດ ຄຸກອ່າວ Guantanamo ສອງຄົນ ຖືກສົ່ງໄປ ປະເທດການາ
ນັກໂທດສອງ​ຄົນ ຖືສັນຊາດເຢເມນ ຊື່ວ່າທ້າວ Mahmoud Omar Mahammed Bin Atef ແລະ ທ້າວ Khalid Mohammed Salih al-Dhuby ຖືກສົ່ງໄປການາ.
ເຈົ້າໜ້າທີ່ກະຊວງປ້ອງກັນປະເທດ ສະຫະລັດ ໄດ້ກ່າວໃນວັນພຸດ ວານນີ້ວ່າ ນັກໂທດສອງຄົນຈາກຄຸກທະຫານທີ່ອ່າວ Guantana- mo ໃນຄິວບາ ໄດ້ຖືກຍົກຍ້າຍໄປຕັ້ງຖິ່ນຖານທີ່ປະເທດການາ ນັກໂທດທັງສອງ ທີ່ຖືສັນຊາດເຢເມນ, ຊື່ວ່າ ທ້າວ Mahmoud Omar Mahammed Bin Atef ແລະ ທ້າວ Khalid Moham- med Salih al-Dhuby ໄດ້ຖືກຈັບກຸມໃນຖານະເປັນນັກຮົບຂອງ ສັດຕ ໂດຍບໍ່ໄດ້ຖືກຕັ້ງຂໍ້ກ່າວຫາເປັນເວລາເກືອບ 14 ປີ ບັນດາເຈົ້າໜ້າທີ່ທຳນຽບຫ້າແຈ ກ່າວວ່າ ພາຍຫຼັງການທົບທວນ ໃນກໍລະນີຂອງພວກເຂົາຢ່າງ ລະມັດລະວັງແລ້ວ ກໍໄດ້ມີການລະ ບຸໃຫ້ຮູ້ວ່າ ນັກໂທດທັງສອງ ບໍ່ໄດ້ມີທ່າທາງທີ່ເປັນໄພຂົ່ມຂູ່ຕໍ່ຄວາມໝັ້ນຄົງ ໂຄສົກທຳນຽບຫ້າແຈ ທ່ານ Gary Ross ໄດ້ກ່າວວ່າ ທ່ານກ່າວເພີ່ມເຕີມວ່າ ເມື່ອພວກເຂົາຢູ່ໃນປະເທດ ການາ, ບັນດາເຈົ້າໜ້າທີ່ຈະຕິດຕາມກິດ ຈະກຳຂອງຜູ້ຊາຍທັງສອງຄົນນີ້ຢ່າງໃກ້ຊິດ ລັດຖະມົນຕີການຕ່າງປະເທດຂອງ ການາ ໄດ້ກ່າວວ່າ ຜູ້ຊາຍທັງສອງແມ່ນປອດໄພຈາກທຸກໆ ຂໍ້ກ່າວຫາກ່ຽວກັບ ການກໍ່ການຮ້າຍ, ແຕ່ກໍໄດ້ສະເໜີແນະວ່າ ພວກເຂົາອາດຈະຖືກອະນຸຍາດ ໃຫ້ອາໄສຢູ່ໃນປະເທດສຳລັບເວລາທີ່ຈຳກັດເທົ່ານັ້ນ ຖະແຫຼງການກະຊວງການຕ່າງປະເທດກ່າວວ່າ ທຳນຽບຫ້າແຈ ກ່າວວ່າ ນັກໂທດ 105 ຄົນແມ່ນຍັງຖືກຂັງຢູ່ທີ່ອ່າວ Guantanamo ຄົນອື່ນໆ ອີກຫຼາຍກວ່າ 10 ຄົນແມ່ນຄາດວ່າຈະໄດ້ຖືກຍ້າຍອອກຈາກຄຸກ ໃນສອງສາມສັບປະດາຂ້າງ ໜ້ານີ້ ປະທານາທິບໍດີ ບາຣັກ ໂອບາມາ ຖືວ່າການປິດຄຸກທະຫານດັ່ງກ່າວ ເປັນໜຶ່ງໃນເປົ້າໝາຍ ບູລິມະສິດຂອງທ່ານກ່ອນທີ່ທ່ານຈະອອກຈາກການກຳຕຳແໜ່ງ